**Zmluva o  dobrovoľníckej činnosti**

**uzatvorená v zmysle § 6 zákona č. 406/2011 Z. z. o dobrovoľníctve a o zmene a doplnení niektorých zákonov**

**medzi**:

**Organizácia: Mestská časť Bratislava Ružinov**

Sídlo: Mierová 21, Bratislava 827 05

Zastúpenie: Ing. Martin Chren

IČO: 00 603 155

DIČ: 2020699516

Zodpovedný zamestnanec: Mgr. Jana Jecková

E-mail: jana.jeckova@ruzinov.sk

Kontakt: 02/48 284 255

(ďalej len „organizácia“ )

**Dobrovoľník/čka**:

Meno a priezvisko:

Trvalé bydlisko:

(ďalej len „dobrovoľník/čka“)

**I.**

**Predmet zmluvy**

1. Organizácia je orgánom verejnej správy, ktorý zabezpečuje údržbu a tvorbu verejnej zelene na území mestskej časti Bratislava-Ružinov.
2. Táto zmluva upravuje vzájomné vzťahy medzi organizáciou a dobrovoľníkom/čkou pri vykonávaní dobrovoľníckej činnosti pre organizáciu v súvislosti s realizáciou projektu Iniciatíva Ružinovské predzáhradky, ako aj povinnosti a záväzky oboch zmluvných strán.
3. Dobrovoľník/čka sa na základe tejto zmluvy zaväzuje vykonávať pre organizáciu dobrovoľnícku činnosť, obsahom ktorej je zabezpečovanie pravidelnej údržby tak, aby revitalizovaná predzáhradka nenarúšala svojim vzhľadom okolie a životné prostredie mestskej časti.
4. Miestom výkonu dobrovoľníckej činnosti je predzáhradka v lokalite .*.(presná adresa)..* v mestskej časti Bratislava-Ružinov.
5. Dobrovoľník/čka sa zaväzuje vykonávať dobrovoľnícku činnosť v čase vhodnom na výkon terénnych údržbových prác.

**II.**

**Povinnosti organizácie**

1. Organizácia je povinná vytvoriť dobrovoľníkovi/čke optimálne podmienky pre výkon dobrovoľníckej činnosti a to zabezpečením vybraných druhov rastlinného a ostatného materiálu uvedených v Prílohe č. 1.
2. Organizácia sa zaväzuje poskytnúť dobrovoľníkovi/čke pred vykonávaním jeho práce podporu formou vyškolenia a konzultácií pri riešení vzniknutých problémov.

**III.**

**Povinnosti dobrovoľníka**

1. Dobrovoľník/čka je povinný/á vykonávať dobrovoľnícku činnosť podľa svojich schopností a znalostí.
2. Dobrovoľník/čka vykonáva dobrovoľnícku činnosť podľa pokynov povereného zamestnanca odboru životného prostredia, s ktorým spolupracuje na obnove predzáhradky .*.(presná adresa)*
3. Dobrovoľník/čka vykonáva dobrovoľnícku činnosť v súlade s pracovnými podmienkami bezpečnosti a ochrany zdravia pri práci a na vlastnú zodpovednosť.
4. Dobrovoľník/čka je povinný/á všetok biologický odpad, ktorý vznikne pri obnove predzáhradky ako aj počas pravidelnej sezónnej údržby zlikviduje na vlastné náklady v súlade s platnými právnymi predpismi.
5. V prípade havárie inžinierskych sietí, ktoré sa nachádzajú na ploche predzáhradky alebo umiestnenia nových inžinierskych sietí je dobrovoľník/čka je povinný/á rešpektovať a akceptovať všetky s tým súvisiace nutné práce, ktoré sa budú vykonávať na mieste predzáhradky na odstránenie havarijného stavu inžinierskych sietí alebo poprípade práce súvisiace s umiestnením nových inžinierskych sietí.
6. Dobrovoľník/čka je povinný/á v súvislosti s realizáciou predmetného projektu rešpektovať a nezasahovať v rámci predzáhradky do koreňového systému, kmeňa a korún vzrastlých existujúcich stromov.
7. Dobrovoľník/čka je povinný/á zachovávať mlčanlivosť o skutočnostiach, ktoré sa dozvedel/a pri výkone dobrovoľníckej činnosti.

**IV**.

**Doba trvania zmluvy**

Zmluva o dobrovoľníckej činnosti sa uzatvára na dobu určitú do 31.12.2023

**V.**

**Záverečné ustanovenia**

1. Právne pomery zúčastnených strán bližšie nešpecifikované v tejto zmluve sa riadia príslušnými ustanoveniami zákona č. 406/2011 Z. z. o dobrovoľníctve a ostatných všeobecne záväzných právnych predpisov.
2. Zmeny a doplnky zmluvy možno vykonať písomným dodatkom len na základe vzájomnej dohody účastníkov.
3. Zmluva je vyhotovená v 3 exemplároch, z ktorých 2 obdrží organizácia a 1 dobrovoľník.
4. Zmluva nadobúda účinnosť dňom podpisu štatutárneho zástupcu organizácie a dobrovoľníka/čky.
5. Ktorákoľvek zo zmluvných strán môže zmluvu zrušiť písomnou výpoveďou alebo dohodou obidvoch zmluvných strán.
6. Príloha č. 1: Preberací protokol a odovzdávajúci protokol so špecifikovaním všetkého zabezpečeného rastlinného a ostatného materiálu.

V Bratislave, dňa

................................................. .................................................

meno priezvisko Ing. Martin Chren

dobrovoľník/čka starosta